ตัวช่วยลดหย่อนภาษี ปี 2566 มีอะไรบ้าง
ตัวช่วยลดหย่อนภาษี ปี 2566 ได้แก่

กลุ่มที่ 1 ค่าลดหย่อนพื้นฐาน
- ค่าลดหย่อนส่วนตัว
- ค่าลดหย่อนคู่สมรส
- ค่าลดหย่อนบุตร
- ค่าฝากครรภ์และทำคลอดบุตร
- ค่าลดหย่อนบิดามารดา
- ค่าลดหย่อนผู้พิการหรือทุพพลภาพ

กลุ่มที่ 2 ค่าลดหย่อน/ยกเว้น ด้านการออมและการลงทุน
- เงินสะสมกองทุนสำรองเลี้ยงชีพ
- เงินสะสมกองทุน กบข. และกองทุนสงเคราะห์ครูเอกชน
- เงินสะสมกองทุนการออมแห่งชาติ (กอช.)
- เงินสมทบกองทุนประกันสังคม
- เบี้ยประกันชีวิต
- เบี้ยประกันสุขภาพ
- เบี้ยประกันสุขภาพบิดามารดา
- เบี้ยประกันชีวิตแบบบำนาญ
- ค่าซื้อหน่วยลงทุนเพื่อการเลี้ยงชีพ (RMF)
- ค่าซื้อหน่วยลงทุนในกองทุนรวมเพื่อการออม (SSF)
- ดอกเบี้ยเงินกู้ยืมเพื่อซื้อ เช่าซื้อ หรือสร้างอาคารที่อยู่อาศัย
- เงินลงทุนธุรกิจ Social Enterprise (วิสาหกิจเพื่อสังคม)

กลุ่มที่ 3 มาตรการกระตุ้นเศรษฐกิจจากนโยบายภาครัฐ
- ค่าลดหย่อนพิเศษในปีภาษี เช่น โครงการช้อปดีมีคืน 2566

กลุ่มที่ 4 ค่าลดหย่อนเพื่อบริจาค
- เงินบริจาคทั่วไป
- เงินบริจาคเพื่อสนับสนุนการศึกษา การกีฬา การพัฒนาสังคม สาธารณประโยชน์ และสถานพยาบาลรัฐ
- เงินบริจาคพรรคการเมือง

หากรู้แล้วว่า เงินได้ในแต่ละปีอยู่ที่ประมาณเท่าไร อยู่ขั้นบันไดไหนและต้องเสียภาษีในอัตราภาษีกี่เปอร์เซ็นต์ จะสามารถนำมาวางแผนลดหย่อนได้ ซึ่งเป็นส่วนที่ไม่ควรจะเสียไปโดยเปล่าประโยชน์ แบ่งเป็นประเภทใหญ่ ๆ ที่สามารถวางแผนไว้ตั้งแต่เนิ่น ๆ ได้ดังนี้
- ลดหย่อนภาษีด้วยเบี้ยประกัน จากประกันชีวิต ประกันแบบสะสมทรัพย์ ประกันสุขภาพตัวเองและบิดามารดา ประกันชีวิตแบบบำนาญ โดยแต่ละประเภทจะลดหย่อนได้ไม่เท่ากัน
- ลดหย่อนภาษีด้วยกองทุน กองทุนรวมเพื่อการเลี้ยงชีพ (RMF) กองทุนรวมเพื่อการออม (SSF) โดยกองทุนแต่ละแบบจะลดหย่อนได้แบบละไม่เกิน 30% ของรายได้รวมทั้งปี เช็กได้จาก เครื่องคำนวณ SSF RMF
5.ความรู้ทางการเงิน